આ અનોખા પરિવારે ગીતા જેવી ન જાણે કેટલી અસહાય અને અનાથ દીકરીઓના જીવનમાં માનો પ્રેમ અને પિતાની છાયા બન્નેની કમી પૂર્ણ કરી છે. હવે વાત મનીષા (બદલેલું નામ)ની બળાત્કારના અમાનુષી અત્યાચાર બાદ કુંવારી મા બનવા જઈ રહેલી યુવતીને ઘોર તનાવની હાલતમાં અબલા આશ્રમ લાવવામાં આવી હતી. ત્યારે મનીષા ન કોઈની સાથે વાત કરતી હતી કે ના કોઈ બાબતનો પ્રતિભાવ આપતી હતી. સમગ્ર સમય શૂન્યમનસ્ક જ રહેતી હતી, પરંતુ અબલા આશ્રમના સહૃદયી વાતાવરણને કારણે તેણે ધીરે ધીરે પોતાનું નવું જીવન શરૂ કર્યું. આજે તે એક કુશળ કાર્યાલય કર્મચારી બની અન્ય મહિલાઓના જીવન સુધારવાનું કાર્ય કરી રહી છે. આશ્રમમાં આવી યુવતીઓને ભણાવવાની સાથે સાથે વ્યવસાયિક તાલીમ પણ આપવામાં આવે છે. એટલું જ નહીં તેમને નોકરી મેળવવામાં પણ મદદ કરે છે.